Dr. George Lindsay Johnson was 'n Suid-Afrikaanse deskundige op die gesig van diere en op kleurfotografie. Gebore in 1854 in Engeland. Hy studeer in Manchester, Cambridge en in Duitsland en spesialiseer in oogchirurgie. 'n Uitstaande wetenskaplike wat nie alleen baie belangrike boeke geskryf het nie (onder meer 'n verhandeling oor gleukoom) maar het ook in 1909 Photographic Optics and Colour Photography en in 1910 Photography in Natural Colours uitgegee. Albei was onder die eerste in hulle soort. Johnson wat aan die begin van die huidige eeu na Suid-Afrika gekom het, het 'n aantal nuwe optiese instrumente uitgevind, insluitend 'n nuwe verbeterde oogspieël. In 1943 in Natal oorlede. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.